Testament

Undertegnede:

Adresse:

Personnummer: (11 siffer)

som er enslig/gift og som har/ikke har livsarvinger, bestemmer herved som min siste vilje at det jeg etterlater meg ved min død skal fordeles på følgende måte: (Her skriver du dine ønsker – se viktige punkter på s. 2-3).

Testamentet er sendt (sett inn navn på lokal tingrett) for oppbevaring.

 Sted/dato

 Testators underskrift

Undertegnede som kjenner til at dette testamentet inneholder testators siste vilje, og som er godkjent av testator som testamentsvitner, bevitner herved at dokumentet er undertegnet av testator personlig mens vi begge var samtidig til stede. Testator har undertegnet testamentet av fri vilje og ved full sans og samling. Vi erklærer at vi har undertegnet dette testamentet som vitner, etter testators ønsker og i hans/hennes nærvær.

 Sted/dato

Vitne 1 underskrift Vitne 2 underskrift

Navn: Navn:

Adresse: Adresse:

Fødselsdato: Fødselsdato:

# Viktige punkter når du skriver testament

Har du ikke skrevet testament, fordeles arven etter arvelovens bestemmelser. Ønsker du en annen fordeling av dine verdier, eller bestemme hvem som skal arve hva, må du lage et testament.

*Hva kan du testamentere over?*

* Har du ikke livsarving(er) (barn, eventuelt etterkommere av barn), samboer med felles barn eller ektefelle, kan du testamentere bort hele formuen din til hvem du vil.
* Har du livsarvinger, ektefelle eller samboer med felles barn, setter arveloven begrensninger for fordelingen av dine verdier:
	+ Pliktdelsarven til livsarvinger
		- 2/3 av formuen, eller 15 ganger Grunnbeløpet (G) til hvert barn/barns linje
		- G er i dag kr 118 620
		- Pliktdelsarven gir livsarvingene kun et verdikrav, og begrenser ikke din rett til å bestemme over eiendeler
	+ Arv til samboer med felles barn
		- 4 G
		- Du kan begrense arven til samboeren din ved testament om samboeren får kjennskap til testamentet
	+ Arv til ektefelle
		- ¼ om livsarvinger, og ½ om ikke livsarvinger
		- Du kan ved testament begrense arven til din ektefelle til en minstearv, om ektefellen får kjennskap til testamentet.
		- Minstearven er 4 G om livsarvinger. 6 G om ikke livsarvinger.
* Det er din formue du kan testamentere over.
* Er du gift og har felleseie kan du testamentere over din andel av felleseiet. Er du gift og også har særeiemidler, kan du testamentere over din andel av felleseiet samt din andel av særeiet. Er du enke/enkemann og sitter i uskiftet bo, gjelder det særregler. Det gjelder også særregler om du har overtatt et dødsbo etter et felles/gjensidig testament med bestemmelser om fordelingen av arven etter lengstlevendes bortgang.
* Du kan i utgangspunktet bestemme hvem som skal arve de ulike eiendelene dine.

*Utformingen av testamentet*

* Vær tydelig. Få gjerne en tredjeperson til å kontrollere at innholdet blir forstått av andre slik du mener det.
* Oppgi informasjon om arvinger om du har det (fullt personnavn/organisasjonsnavn, fødelsdato/organisasjonsnummer).
* Ta høyde for at fordelingen skal skje frem i tid (arvinger kan falle bort, eiendeler og formue kan endres).
* Vurder om du skal benytte brøk-/prosentandel i stedet for fast sum når du fordeler verdier. Verdiene kan være vesentlig annerledes på oppgjørstidspunktet.
* Ved felles/gjensidig testament bør det fremgå konkret hvilken råderett lengstlevende skal ha både i levende live og ved testament.
* Har du flere testamenter, vil det nyeste gjelde ved motstrid. Du kan også tilbakekalle eldre testament i ditt nye testament. Husk at om det lages et felles testament/gjensidig testament er endringsadgangen mer begrenset.

*Testasjonsevne/formkrav/vitner*

* Du må i utgangspunkret være fylt 18 år for å opprette et testament
* Dersom det kan bli tvil om du har testasjonsevne (for eksempel tvil om du er dement eller på annet vis mentalt svekket), innhent legeerklæring som vedlegges testamentet.
* Formkravene må følges. Hvis ikke er testamentet ugyldig.
* Testamentet må være skriftlig og signert av deg.
* Du må ha to testamentsvitner som er der med deg når du signerer, eller vedkjenner deg din underskift. Vitnene må signere på testamentet mens du er tilstede.
* Vitnene må være myndige.
* Vitnene kan ikke selv tilgodeses i testamentet. Heller ikke disse nærstående personene til vitnene:
	+ ektefelle eller samboer
	+ ektefellens eller samboerens barn
	+ slektning i rett opp- eller nedstigende linje eller søsken
	+ ektefellen eller samboeren til slektning i rett opp- eller nedstigende linje
* Vitnene kan heller ikke være ansatt hos testamentarvingen(e).
* Vitnene skal vite at det er et testament de undertegner på, men de trenger ikke vite innholdet.
* Det bør oppgis dato og sted for signaturene.

*Oppbevaring av testamentet*

* Når testamentet er undertegnet og bevitnet, bør du sende/levere det til tingretten for oppbevaring.
* Testamentet føres inn i et register og arvingene varsles ved din bortgang.

Bor du i utlandet, eller har fast eiendom i utlandet, bør du vurdere å kontakte advokat i bostedslandet.